Hemm mistoqsija li jeħtieġ li ssir. Huwa minnu li l-aħwa Degiorgio kienu jafu minn qabel li kienu se jinġabru qabel dawn ġew arrestati? Tinbet din il-mistoqsija mis-supett li daħallu l-uffiċjal li mar jarrestahom f'dak il-jum ta' Diċembru filgħodu. "Kontu tafu li se niġu niġbrukom. Min qalilkom li konna ġejjin?" Xi ħadd m'għaddielhomx kelma biex itihom iċ-ċans li jaħarbu. Ma kienx ikun possibbli li jaħarbu. L-aħwa Degiorgio ilhom iħabbtu difrejhom mal-ġustizzja għal snin twal u jafu sewwa mnejn għandhom igħaddu. Iżda hi ħaġa utli li wieħed ikun jaf bil-quddiem dak li jkollhom f'moħħhom il-pulizija. Għax lil dak li jkun tista' tagħtih biżżejjed żmien biex jaħbi jew biex iwarrab il-provi. Dawk il- mobiles kollha f'qiegħ il-baħar. Min jaf x'kien hemm aktar? Smajt li l-pjan dwar l-arresti nżamm sigriet: numru żgħir ħafna ta' pulizija kienu jafu x'kien qed jinħema. U madankollu l-Fulu u ċ-Ċiniż donnhom kien jafu li kienu se jinġabru t-Tnejn filgħodu. Kif kienu saru jafu? Il-Pulizja jafu min kien għaddielhom l-informazzjoni? U jekk jafu min, x'passi ttieħdu? Previous: Joseph Muscat: "Il-Partit Laburista ma jistax jerġa' lura għall-imgħoddi tiegħu bħala wieħed mill-partiti moralment korrotti li qatt kellha Malta". Next: X'sar minnha l-Buttardi? window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });
Min għadda informazzjoni lill-Fulu u liċ-Ċiniż?